Agot (aiga)

Agot (Agout en grafia mistralenca; Agud, Agot en occitan ancian; Agotus en latinhttps://tdf.locongres.org/files/assets/common/page-substrates/page0057.jpg) es una ribièra situada en Lengadòc, Occitània. Es un afluent de Tarn. 

 Geografia 
Pren sa font dins lo Pargue Natural Regional del Naut Lengadòc dins los monts d'Espinosa en Naut Lengadòc (departament d'Erau) e se geta dins Tarn a Sant Sulpici (departament de Tarn).

Lo riu a sa font al som d'Espinosa, près de l'aigavèrs. Las aigas que rajan al versant sud se dirigisson cap a la Mar Mediterranèa, mas las aigas d'Agot elas, rajan sul pendís nòrd-oèst, del costat atlantic e se van getar dins Tarn, doncas puèi dins Garona per s'acabar dins l'Ocean Atlantic.

 Principals afluents 
 Vèbre
 Gijon
 Durenca
 TorèdTourè en grafia mistralenca, de l'occitan ancian Tored. https://tdf.locongres.org/files/assets/common/page-substrates/page2223.jpg https://dicotopo.cths.fr/places/P00132058
 DadorDadou e pas Dadoun en grafia mistralenca. Sembla èsser Dador e pas Dadon segon l'etimologia de Mistral. https://tdf.locongres.org/files/assets/common/page-substrates/page0701.jpg https://tdf.locongres.org/files/assets/common/page-substrates/page0702.jpg

Autres afluents
 Salabèrt (Salabert en nòrma mistralencahttps://tdf.locongres.org/files/assets/common/page-substrates/page2048.jpg)

Toponimia
Las fòrmas ancianas son : fluvium qui dicitur Aquotis (variacion : Aguotis) en 819 o 820, Agotum en 858-863, la rivière d'Agout en 1556, Agout R. en 1770-72 (mapa de Cassini)Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 4. 

Segon Ernèst Negre, lo nom d'Agot es lo resultat del bas latin *ad-guttum, « canal, toat (dogat) »Ernest Negre, Les Noms de Lieux du Tarn, 4e ed., Vent Terral, Energues, 81350 Andouque, 1986, p. 43; segon Hamlin, seriá puslèu una fòrma latina *aquotem, derivat d'''aiga. Lo latin aviá de derivats en -t, coma aquaticus, aquator, e de derivats en -o, coma aquor, aquositas, aquosus, mas una varianta *aquotem es al limit de çò que lo bas latin mai barbar podiá endurar.

Vilas traversadas 
 Cambon e Salvèrgas
 Fraisse d'Agot
 La Salvetat d'Agot
 Braçac
Castras
La Vaur 
Sant Sulpici 

Veire tanben
Ligams intèrnes
Ligams extèrnes
Nòtas e referéncias
Nòtas

Referéncias

Categoria:aiga d'Occitània
Categoria:aiga d'Erau
Categoria:aiga de Tarn